
Irracionalitás a ferdeség preferenciákban

Kulcsszavak: ferdeség; hozamprémium; hatékony piacok; tőkepiacok
A jelenséget, hogy a magas ferdeséggel rendelkező részvények alacsonyabb realizált hozamot értek el, mint az alacsony ferdeségűek, az elmúlt évtizedekben széles körben dokumentálták. A dolgozatunkban különböző ferdeségi szintekkel rendelkező hipotetikus ferde eloszlásokat hozunk létre, és ezeket bal oldali kockázatra nagyon érzékeny szcenáriókban értékeljük Monte Carlo randomizált szimulációk segítségével. Bemutatjuk, hogy a ferdeség statisztikailag szignifikáns hatással bír. Ezeknek a hipotetikus eloszlásoknak a felhasználásával kiszámítjuk a várt ferdeségi prémiumot egy normális eloszlású portfólióhoz képest különböző befektetési időtávokon, amely már kompenzálná a befektetőket a bal oldali kockázati események magasabb valószínűségéért. Az eredményeinket más tanulmányokban empirikusan mért prémiumokkal összehasonlítva azt találjuk, hogy a ferdeség alapján rangsorolt long-short portfólióba való befektetésből fakadó extra kockázat diverzifikálható, így még bal oldali kockázatra érzékeny befektetők számára is az empirikus ferdeségi prémium sokkal magasabb, mint a várható ferdeségi prémium, amit találtunk. Ez utalhat arra, hogy az utóbbi idők tanulmányaiban talált prémium irracionálisan magas, és a hozamkockázattal meg nem magyarázható prémium hátralévő része viselkedési hatásokkal magyarázható.



